lv lv en ru fr eo lv lv lv sl de sv lv fr lv lv lv uz es lt eo lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl de lv en lv lv lv lv lv lv en lv lv lv lv lv en lv lv en lv lv en lv lv en lv lv fr eo lv lv lv sl lv lv en lv en lv lv lv lv lv lv fr lv ru nl en sl
Eco Baltia vide | Kampaņā “Neindē dabu – tā saindēs tevi!” vērš uzmanību uz izlietoto bateriju un akumulatoru šķirošanas nepieciešamību
Sadzīves un šķiroto atkritumu apsaimniekošana
Būvgružu un lielgabarīta atkritumu apsaimniekošana
Tualešu kabīņu noma un apkalpošanas serviss
Vides apsaimniekošanas transporta un iekārtu tirdzniecība
Sniega tīrīšana un izvešana
Zaļo dārzu atkritumu t.sk. lapu savākšana un izvešana
Otrreizējo izejvielu uzpirkšana un tirdzniecība
Otrreizējo izejvielu uzpirkšana un tirdzniecība
Atkritumu apsaimniekošanas teritorijas – Rīgā
Papīra, plastmasas, metāla šķirošana
Bateriju un elektrotehnikas šķirošana
Būvgružu un lielgabarītu atkritumu šķirošana
Publisko šķirošanas punktu karte
Kampaņā “Neindē dabu – tā saindēs tevi!” vērš uzmanību uz izlietoto bateriju un akumulatoru šķirošanas nepieciešamību
Latvijas tirgū ik gadu nonāk vairāk nekā 5000 tonnu bateriju un akumulatoru*, no kurām atpakaļ tiek savākti aptuveni 45%. Lai veicinātu sabiedrības informētību par bateriju negatīvo ietekmi uz vidi, kā arī veicinātu to šķirošanu, “Latvijas Zaļais punkts” sadarbībā ar vides apsaimniekošanas uzņēmumu SIA “Eco Baltia vide” un citiem partneriem sāk kampaņu “Neindē dabu – tā saindēs tevi!”. Tās ietvaros iedzīvotāji aicināti atbildīgi izturēties pret apkārtējo vidi un atbrīvoties no baterijām un akumulatoriem, nogādājot tos speciālajos šķirošanas punktos, kas pieejami visā Latvijā.
“Latvijas Zaļā punkta” direktors Kaspars Zakulis: “Baterijas ir bīstamie atkritumi, un no tām jāatbrīvojas ar īpašu atbildību. Jau šobrīd sadarbībā ar partneriem bateriju šķirošanu nodrošinām vairāk nekā 300 vietās visā Latvijā. Kampaņas “Neindē dabu – tā saindēs tevi!” ietvaros kopā ar partneriem esam punktu skaitu papildinājuši par vairāk nekā 65 vietām un turpināsim šo tīklu paplašināt arī turpmāk. Mūsu aptaujās redzam, ka tendence šķirot baterijas ar katru gadu nedaudz palielinās. Šogad to dara par 7% vairāk iedzīvotāju nekā 2018. gadā, kā galveno bateriju šķirošanas vietu norādot tieši tirdzniecības vietas. Taču, neskatoties uz to, liels apjoms šo bīstamo atkritumu savu otro dzīvi vēl nepiedzīvo. Tāpēc ir ļoti svarīga vēl aktīvāka sabiedrības iesaiste, lai kopā varam panākt, ka izlietotās baterijas neindē dabu, bet gan nonāk otrreizējā pārstrādē.”
Balstoties uz “Latvijas Zaļā punkta” pasūtījumā veiktās SKDS aptaujas** datiem par iedzīvotāju šķirošanas paradumiem 2020. gadā, no tiem iedzīvotājiem, kuri jau šķiro atkritumus, 72% aptaujāto šķiro arī baterijas. No kopējo respondentu skaita tie ir 44% iedzīvotāju. Visaktīvāk baterijas šķiro iedzīvotāji vecumā no 35 līdz 44 gadiem, un biežāk to dara vīrieši – 75%, kamēr sievietes baterijas šķiro 70% gadījumos. Reģionālā līmenī baterijas visvairāk šķiro rīdzinieki – 79%, savukārt Kurzemes reģionā to darām atzina vien 58% aptaujāto. K. Zakulis skaidro: “Lauku reģionos attālums no mājām līdz tirdzniecības vietām mēdz būt lielāks nekā centrālajos reģionos un pilsētas. Tomēr tas neizslēdz faktu, ka katrs cilvēks ar zināmu regularitāti apmeklē veikalus. Dodoties iepirkties, aicinām ņemt līdzi mājās uzkrātās baterijas un izmest tās publiski pieejamajās bateriju šķirošanas kastēs.”
“Jau trīs gadus vairāk nekā 50 veikalos Rimi visā Latvijā ir pieejami Latvijas Zaļā punkta specializētie konteineri nolietotās mazās elektrotehnikas un izlietoto bateriju nodošanai, tādejādi mūsu klientiem ikdienā ir ērti veikt dabai draudzīgākas izvēles. Ar katru gadu redzam, ka nodoto bateriju un mazās elektrotehnikas apjoms pieaug. Pērnā gada laikā Rimi apmeklētāji otrreizējai pārstrādei ir nodevuši vairāk nekā astoņas tonnas bateriju un vairāk nekā deviņas tonnas mazo elektroiekārtu. Redzot pieprasījumu no Rimi veikalu apmeklētāju puses, esam palielinājuši veikalu tīklu, kuros ir iespējams nodot baterijas, no šī gada novembra tas ir iespējams visos Rimi tīkla veikalos,” stāsta Rimi Latvia sabiedrisko attiecību vadītāja Regīna Ikala.
Bateriju šķirošanas kastēs iedzīvotāji aicināti izmest jebkuras formas un veida baterijas. Šādas kastes pieejamas dažādās publiskās vietās – veikalos, piemēram, “RIMI” un “Maxima” veikalu tīklos, degvielas uzpildes stacijās un citās tirdzniecības vietās, kurās tiek pārdotas baterijas. Speciālās kastes pieejamas arī individuālai lietošanai birojos, mācību iestādēs un citviet. Lielāku daudzumu bateriju un akumulatoru iespējams nogādāt uz kādu no vairāk nekā 60 šķirošanas laukumiem visā Latvijā. Informācija par to pieejama, vēršoties pie sava atkritumu apsaimniekotāja. Bateriju nodošanas punkti apkopoti arī zalais.lv mājaslapā pieejamajā atkritumu šķirošanas vietu kartē.
Baterijas tiek klasificētas kā bīstamie atkritumi. To nonākšana dabā, tostarp arī poligonā, nodara būtisku kaitējumu videi, atstājot negatīvu ietekmi arī uz cilvēka veselību. Viena dabā izmesta pirkstiņbaterija rada augsnē piesārņojumu aptuveni viena kvadrātmetra platībā, kas var saglabāties gandrīz gadsimtu. Turpretī šķirojot baterijas, tās tiek novirzītas otrreizējai pārstrādei. No iegūtajām izejvielām tiek radītas jaunas lietas, tādējādi novēršot pirmreizējo dabas materiālu izmantošanu ražošanā.
*Apsaimniekotāju sniegtā informācija par atkritumu apsaimniekošanu 2018. gadā (http://www.vvd.gov.lv/public/fs/CKFinderJava/files/2020_01_30_RAS_Dati_P2018.pdf)
** Pēc “Latvijas Zaļā punkta” pasūtījuma Latvijas iedzīvotāju aptauju šā gada rudenī veica pētījumu centrs SKDS, aptaujājot 1011 respondentus vecumā no 18 līdz 75 gadiem.
Pētījums: vairāk nekā puse Latvijas iedzīvotāju iegādātos lietotu elektrotehniku, ja būtu pieejami oficiāli remonta un tirdzniecības centri
Tehnoloģiju laikmeta iezīme ir augsts dažāda veida tehnikas patēriņš un tās nomaiņa, kas ne vienmēr ir saistīta ar praktisku vajadzību aizstāt salūzušu iekārtu. Latvijas iedzīvotāji iegādājas jaunu elektrotehniku vidēji reizi četros gados, savukārt mazo sadzīves […]
Klientu apkalpošanas centrs 23. septembrī apmeklētājiem būs slēgts (Brīvības gatvē 289)
Informējam, ka 23. septembrī SIA “Eco Baltia vide” klientu apkalpošanas centrs Brīvības gatvē 289 būs slēgts un nebūs pieejams apmklētājiem. Aicinām pakalpojumus 23. septembrī  pieteikt elektroniski šeit, vai sazināties, zvanot pa tel. 8717 vai rakstot […]
Piejūras reģionos paplašinās tekstila šķirošanas iespējas
Palielinoties sabiedrības izpratnei par atkritumu šķirošanu un pieprasījumam pēc tekstila dalītās vākšanas konteineriem, vides apsaimniekošanas uzņēmums SIA “Eco Baltia vide” un Latvijas Zaļais punkts sadarbībā ar SIA “Atkritumu apsaimniekošanas sabiedrība “Piejūra”” paplašina tekstila šķirošanas iespējas […]
Kampaņā “Elektrotehnikas šķirošanās tūre” pārstrādei nodotas 237 tonnas elektroiekārtu
Vairāk nekā piektā daļa Latvijas iedzīvotāju nevajadzīgās elektroierīces izmet sadzīves atkritumos,* kur, pēcāk nonākot atkritumu poligonos, tās kļūst par draudu videi.  Lai veicinātu iedzīvotāju interesi par atbildīgu elektrotehnikas šķirošanu un skaidrotu savu laiku nokalpojušo iekārtu […]
Nevariet atrast kādu informāciju?
Tālrunis: 8717; 67 799 999
Adrese: Getliņu iela 5, Rumbula, Stopiņu pagasts, Ropažu novads, LV-2121
Privātuma politika            Personu datu apstrāde          Sīkdatņu politika
Lietojot ecobaltiavide.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.